title: 2000 m. lapkričio 27 d. Tarybos Sprendimas nustatantis Bendrijos kovos su diskriminacija veiksmų programą (2001-2006)

text:
Svarbus teisinis pranešimas

|

32000D0750

Oficialusis leidinys L 303 , 02/12/2000 p. 0023 - 0028

		Tarybos sprendimas2000 m. lapkričio 27 d.nustatantis Bendrijos kovos su diskriminacija veiksmų programą (2001–2006 m.)(2000/750/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 13 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],pasikonsultavusi su Ekonomikos ir socialinių reikalų komitetu [2],pasikonsultavusi su Regionų komitetu [3],kadangi:(1) Europos Sąjunga yra grindžiama laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principais, t. y. bendrais visoms valstybėms narėms principais. Pagal Europos Sąjungos sutarties 6 straipsnio 2 dalį, Sąjunga turėtų gerbti pagrindines laisves, kurias užtikrina Europos žmogaus teisių ir pagrindinių laisvių konvencija ir kurios, kaip bendri Bendrijos teisės principai, kyla iš valstybėms narėms bendrų konstitucinių tradicijų.(2) Europos Parlamentas yra kelis kartus ryžtingai raginęs Europos Sąjungą plėtoti ir stiprinti savo politiką vienodų sąlygų taikymo ir vienodų galimybių įgyvendinimo srityje atmetant visus diskriminacijos motyvus.(3) Europos Sąjunga atmeta teorijas, mėginančias nustatyti skirtingų žmonių rasių egzistavimą. Sąvokos "rasinė kilmė" vartojimas šiame sprendime nereiškia tokių teorijų priimtinumo.(4) Įgyvendindama programą, Bendrija sieks pagal Sutartį panaikinti nelygybę ir skatinti vyrų ir moterų lygybę, pirmiausia dėl to, kad moterys dažnai nukenčia dėl daugeriopos diskriminacijos.(5) Įvairios diskriminacijos formos negali būti klasifikuojamos pagal svarbą. Visos jos yra netoleruotinos. Programa yra skirta keistis valstybėse narėse sukaupta teigiama patirtimi ir kurti naują kovos su diskriminacija, įskaitant daugeriopą diskriminaciją, praktiką ir politiką. Šis sprendimas gali padėti įtvirtinti visapusę kovos su visomis diskriminacijos formomis įvairiais motyvais strategiją, t. y. strategiją, kuri nuo šiol turėtų būti rengiama kartu.(6) Veiksmų Bendrijos lygmeniu, ypač lyčių srityje, patyrimas parodė, kad kova su diskriminacija praktiškai reikalauja priemonių derinio ir pirmiausia vienas kitą papildančių teisės aktų ir praktinių veiksmų. Panašias išvadas galima daryti ir iš patirties, susijusios su rasine bei etnine kilme ir negalia.(7) Programa turėtų aprėpti visus diskriminacijos motyvus, išskyrus diskriminaciją dėl lyties, su kuria kovojama konkrečiais Bendrijos veiksmais. Diskriminacija dėl įvairių motyvų gali turėti panašių bruožų ir su ja gali būti kovojama panašiais būdais. Per daugelį metų sukauptas kovos su diskriminacija dėl vienų motyvų, įskaitant lytį, patyrimas gali būti naudingas kovai su diskriminacija dėl kitų motyvų. Tačiau specifinių įvairių diskriminacijos formų ypatumų turėtų būti paisoma. Dėl to į konkrečias žmonių su negalia reikmes turėtų būti atsižvelgiama didinant veiklos rūšių ir rezultatų prieinamumą.(8) Programa turėtų būti atvirai prieinama visoms kovoje su diskriminacija dalyvaujančioms viešosioms ir (arba) privačioms organizacijoms ir institucijoms. Šiuo aspektu turi būti atsižvelgiama ir į vietinių, ir į nacionalinių nevyriausybinių organizacijų patirtį ir gebėjimus.(9) Daugelis Europos nevyriausybinių organizacijų, kaip diskriminaciją patyrusių žmonių gynėjai, turi kovos su diskriminacija ir veiklos Europos lygmeniu patirties ir profesinės kompetencijos. Todėl jos gali padėti geriau suprasti įvairias diskriminacijos formas ir jų poveikį bei užtikrinti, kad kuriant, įgyvendinant ir tęsiant programą būtų atsižvelgta į diskriminaciją patyrusių žmonių patyrimą. Anksčiau Bendrija įvairioms diskriminacijos srityje dirbančioms organizacijoms teikė pagrindinį finansavimą. Veiksmingas nevyriausybinių organizacijų pagrindinis finansavimas gali būti vertingas kovos su diskriminacija šaltinis.(10) Šiam sprendimui įgyvendinti būtinos priemonės turėtų būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [4].(11) Siekiant padidinti Bendrijos veiksmų efektyvumą, reikia, kad Komisija, bendradarbiaudama su valstybėmis narėmis, pagal šį sprendimą ir pagal kitas Bendrijos politikos sritis, teisės aktus ir veiksmus visais lygmenimis užtikrintų įgyvendinamų veiksmų, pirmiausia švietimo ir profesinio mokymo bei vyrų ir moterų lygių galimybių srityse Europos socialinio fondo vykdomų ir socialinei integracijai skatinti skirtų veiksmų, darną ir vienas kito papildymą. Tie veiksmai turėtų būti suderinti ir su Europos rasizmo ir ksenofobijos priežiūros centro veikla.(12) Europos ekonominės erdvės sutartis (EEE sutartis) numato didesnį Europos Bendrijos bei jos valstybių narių ir Europos ekonominėje erdvėje dalyvaujančios Europos laisvosios prekybos asociacijos (ELPA/EEE) bendradarbiavimą socialinėje srityje. Turėtų būti numatyta galimybė, kad pagal Europos sutartyse nustatytas sąlygas, jų papildomus protokolus ir atitinkamų asociacijos tarybų sprendimus šioje programoje galėtų dalyvauti Vidurio ir Rytų Europos šalys kandidatės, o Kipras, Malta ir Turkija pagal papildomus asignavimus su šiomis šalimis sutarta tvarka.(13) Remiantis 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo 34 punktu [5], orientacinė suma šiame sprendime yra numatyta visai programos trukmei ir neturi poveikio Sutartyje apibūdintiems biudžeto valdymo institucijos įgaliojimams.(14) Komisija ir valstybės narės turėtų stengtis užtikrinti, kad visi pagal šią programą skelbiami tekstai, rekomendacijos ir kvietimai teikti pasiūlymus būtų parašyti aiškia, paprasta ir suprantama kalba.(15) Reikia, kad būtų atsižvelgta į būtinumą prireikus teikti specialią paramą, kad žmonės galėtų įveikti dalyvavimo programoje kliūtis.(16) Kad Bendrijos veiksmai būtų sėkmingi, būtina pagal tikslus stebėti ir įvertinti rezultatus.(17) Pagal Sutarties 5 straipsnyje apibrėžtą subsidiarumo principą valstybės narės negali siūlomų veiksmų tikslų, susijusių su Bendrijos įnašu į kovą su diskriminacija, kaip reikiant pasiekti, nes, be kita ko, reikalingos daugiašalės partnerystės, nacionalinis keitimasis informacija ir teigiamos patirties sklaida Bendrijos mastu. Pagal minėtame straipsnyje apibūdintą proporcingumo principą šis sprendimas neaprėpia daugiau negu reikalinga tiems tikslams įgyvendinti,NUSPRENDĖ:1 straipsnisProgramos sukūrimasŠiuo sprendimu sukuriama Bendrijos veiksmų programa, toliau — programa, skirta kovos su tiesiogine ar netiesiogine diskriminacija dėl rasinės ar etninės kilmės, religijos ar tikėjimo, negalios, amžiaus ar seksualinės pakraipos priemonėms skatinti nuo 2001 m. sausio 1 d. iki 2006 m. gruodžio 31 d.2 straipsnisTikslaiNeperžengdama Bendrijos kompetencijos ribų, programa Bendrijos lygmeniu ir valstybėse narėse remia ir papildo pastangas skatinti prevencijos ir kovos su vienu ar daugeliu veiksnių grindžiama diskriminacija priemones, prireikus atsižvelgiant į tolesnę teisės aktų raidą. Ja siekiama:a) didinti su diskriminacija susijusių klausimų supratimą gerinant šio reiškinio pažinimą ir įvertinant politikos ir praktinės veiklos veiksmingumą;b) ugdyti gebėjimą veiksmingai užkirsti diskriminacijai kelią ir ją įveikti, pirmiausia stiprinant organizacijų veiklos priemones, remiant keitimąsi informacija ir gera praktika bei kuriant Europos lygmens tinklus ir kartu atsižvelgiant į konkrečius įvairių diskriminacijos formų ypatumus;c) skatinti ir skleisti kovos su diskriminacija pagrindines vertybes ir praktika, be kita ko, organizuojant informacines kampanijas.3 straipsnisBendrijos veiksmai1. Siekiant 2 straipsnyje nustatytų tikslų, nacionaliniu mastu galimi tokie veiksmai:a) su diskriminacija susijusių veiksnių, įskaitant išsamias studijas bei kokybinių ir kiekybinių rodiklių ir etalonų nustatymą, pagal nacionalinę teisę ir praktiką analizė bei antidiskriminacinių teisės aktų ir praktikos analizė numatant jos veiksmingumo ir poveikio vertinimą, kartu veiksmingai platinant tos analizės rezultatus;b) nacionalinio bendradarbiavimo bei diskriminacijos prevencijos ir kovos su ja aktyvių partnerių, įskaitant nevyriausybines organizacijas, tinklo kūrimo Europos lygmeniu skatinimas;c) informavimas, pirmiausia siekiant pabrėžti kovos su diskriminacija europinį mastą ir skelbti programos rezultatus, ypač per įvairius pranešimus, publikacijas, kampanijas ir renginius.2. Priemonės šio straipsnio 1 dalyje apibūdintiems Bendrijos veiksmams įgyvendinti yra išdėstytos priede.4 straipsnisProgramos įgyvendinimas ir bendradarbiavimas su valstybėmis narėmis1. Komisija:a) programoje numatytų Bendrijos veiksmų įgyvendinimą užtikrina laikydamasi priedo nuostatų;b) dėl programos projekto, įgyvendinimo ir tęsinio ir dėl su tuo susijusios politikos krypčių reguliariai keičiasi nuomonėmis Europos lygmeniu su nevyriausybinių organizacijų ir socialinių partnerių atstovais. Tuo tikslu Komisija nevyriausybinėms organizacijoms ir socialiniams partneriams parengia atitinkamą informaciją. Apie keitimąsi nuomonėmis Komisija informuoja pagal 6 straipsnį įsteigtą komitetą.2. Komisija, bendradarbiaudama su valstybėmis narėmis, imasi priemonių, reikalingų:a) skatinti visų suinteresuotų šalių, įskaitant įvairių nevyriausybinių organizacijų, dalyvavimą programoje;b) skatinti aktyvią partnerystę ir visų programoje dalyvaujančių partnerių dialogą, be kita ko, kad būtų remiamas integruotas ir koordinuotas požiūris į kovą su diskriminacija;c) užtikrinti pagal programą atliktų veiksmų rezultatų sklaidą;d) apie programos paremtus veiksmus teikti prieinamą informaciją, juos deramai viešinti ir rūpintis jų tęstinumu.5 straipsnisĮgyvendinimo priemonės1. Šiam sprendimui įgyvendinti reikalingos priemonės, susijusios su toliau nurodytais dalykais, priimamos pagal 6 straipsnio 2 dalyje nurodytą vadybos procedūrą:a) bendrosios programos įgyvendinimo gairės;b) metinis programos veiksmų įgyvendinimo darbo planas, įskaitant galimybę keisti arba papildyti programos tematiką;c) Bendrijos teiktina finansinė parama;d) metinis biudžetas ir lėšų paskirstymas įvairiems programos veiksmams;e) veiksmų ir organizacijų atrankos Bendrijos paramai priemonės bei tokiai paramai Komisijos pateiktų veiksmų ir organizacijų sąrašo projektas;f) programos priežiūros ir vertinimo kriterijai ir pirmiausia jos ekonominis efektyvumas bei rezultatų sklaidos ir perdavimo priemonės.2. Šiam sprendimui įgyvendinti reikalingos priemonės, susijusios su visais kitais dalykais, priimamos pagal 6 straipsnio 3 dalyje nurodytą patariamąją procedūrą.6 straipsnisKomitetas1. Komisijai padeda komitetas.2. Tais atvejais, kai daroma nuoroda į šią straipsnio dalį, taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje nustatytas laikotarpis yra du mėnesiai.3. Tais atvejais, kai daroma nuoroda į šią straipsnio dalį, taikomi Sprendimo 1999/468/EB 3 ir 7 straipsniai.4. Komitetas priima savo darbo tvarkos taisykles.7 straipsnisBendradarbiavimas su kitais komitetaisKad užtikrintų programos darną su kitomis 8 straipsnyje nurodytomis priemonėmis ir jas papildytų, Komisija reguliariai informuoja komitetą apie kitus padedančius kovoti su diskriminacija Bendrijos veiksmus. Prireikus Komisija tarp šio komiteto ir priežiūros komitetų, įsteigtų kitoms atitinkamoms politikos sritims, teisės aktams ir veiksmams, nustato nuolatinio ir struktūrinio bendradarbiavimo ryšius.8 straipsnisDarna ir papildymas1. Komisija, bendradarbiaudama su valstybėmis narėmis, užtikrina darną su kitomis Sąjungos ir Bendrijos politikos sritimis, teisės aktais ir veiksmais bei jų savitarpio papildymą, pirmiausia nustatydama atitinkamus mechanizmus programos veiklai koordinuoti su atitinkamomis veiklos rūšimis, susijusiomis su moksliniais tyrimais, užimtumu, moterų ir vyrų lygybe, socialine integracija, kultūra, švietimu, profesiniu mokymu ir jaunimo politika, ir Bendrijos išorės santykių srityje.2. Komisija ir valstybės narės užtikrina pagal šią programą vykdomų veiksmų ir kitų atitinkamų Sąjungos ir Bendrijos veiksmų, pirmiausia susijusių su struktūriniais fondais ir Bendrijos iniciatyva EQUAL, darną ir savitarpio papildymą.3. Valstybės narės deda visas galimas pastangas, siekdamos užtikrinti veiklos pagal programą ir veiklos nacionaliniu, regioniniu bei vietiniu lygmeniu darną ir savitarpio papildymą.9 straipsnisELPA/EEE šalių, Vidurio ir Rytų Europos asocijuotų šalių, Kipro, Maltos ir Turkijos dalyvavimasProgramoje gali dalyvauti:a) ELPA/EEE šalys EEE sutartyje nustatytomis sąlygomis;b) Vidurio ir Rytų Europos šalys kandidatės Europos sutartyse, jų papildomuose protokoluose ir atitinkamų asociacijos tarybų sprendimuose nustatytomis sąlygomis;c) Kipras, Malta ir Turkija, finansuojamos papildomais asignavimais su šiomis šalimis sutartina tvarka.10 straipsnisFinansavimas1. Programai įgyvendinti nuo 2001 m. iki 2006 m. nustatoma orientacinė 98,4 mln. eurų suma.2. Metinius asignavimus tvirtina biudžeto valdymo institucija, neperžengdama numatyto finansavimo ribų.11 straipsnisPriežiūra ir įvertinimas1. Komisija, bendradarbiaudama su valstybėmis narėmis, reguliariai prižiūri programą pagal 6 straipsnio 2 arba 3 dalyje nustatytą tvarką.2. Programą įvertina Komisija, padedama nepriklausomų ekspertų. Atsižvelgiant į 2 straipsnyje minėtus tikslus įvertinama įgyvendintų veiksmų svarba, veiksmingumas bei ekonominio efektyvumo koeficientai. Įvertinant aptariamas ir visos programos poveikis.Įvertinime taip pat nagrinėjama, kaip veikla pagal šią programą ir ta, kuri vykdoma pagal kitas atitinkamas Bendrijos politikos sritis, teisės aktus ir veiksmus, papildo viena kitą.3. Komisija iki 2005 m. gruodžio 31 d. Europos Parlamentui, Tarybai, Ekonomikos ir socialinių reikalų komitetui ir Regionų komitetui pateikia programos įgyvendinimo vertinamąją ataskaitą.12 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2000 m. lapkričio 27 d.Tarybos varduPirmininkasÉ. Guigou[1] Nuomonė pareikšta 2000 10 5 (dar nepaskelbta Oficialiajame leidinyje).[2] OL C 204, 2000 7 18, p. 82.[3] OL C 226, 2000 8 8, p. 1.[4] OL L 184, 1999 7 17, p. 23.[5] OL C 172, 1999 6 18, p. 1.--------------------------------------------------PRIEDASPROGRAMOS ĮGYVENDINIMO NURODYMAII. Veiksmų sritysNeperžengiant Sutartimi Bendrijai suteiktų įgaliojimų ribų programa gali veikti šiose srityse:a) nediskriminacija viešojo administravimo įstaigose;b) nediskriminacija žiniasklaidoje;c) lygus dalyvavimas priimant politinius, ekonominius ir socialinius sprendimus;d) vienoda galimybė gauti ir teikti plačiajai visuomenei prieinamas prekes ir paslaugas, įskaitant būsto, transporto, kultūros, laisvalaikio ir sporto sritis;e) veiksminga diskriminacijos, įskaitant daugeriopą diskriminaciją, priežiūra;f) veiksminga informacijos apie teises į vienodų sąlygų taikymą ir nediskriminaciją sklaida;g) antidiskriminacinės politikos ir praktikos vyraujančių tendencijų nustatymas.Visose veiklos srityse programa gerbs lyčių lygybės principą.Vykdydama programą, Komisija gali Komisijos ir paramos gavėjų abipusiam labui naudotis technine ir (arba) administracine programos arba projektų atrankos, rengimo, vadybos, priežiūros, audito ir kontrolės pagalba.Komisija taip pat gali atlikti tyrimus, organizuoti ekspertų susitikimus, vykdyti informavimo kampanijas ir leisti tiesiogiai su šios programos tikslais susijusius leidinius.II. Programos prieinamumasPagal šiame priede nurodytas sąlygas ir įgyvendinimo priemones ši programa yra atvirai prieinama kovoje su diskriminacija dalyvaujančioms viešosioms ir (arba) privačioms organizacijoms ir institucijoms, konkrečiai:a) valstybėms narėms;b) vietos ir regioninės valdžios institucijoms;c) vienodų sąlygų taikymą remiančioms organizacijoms;d) socialiniams partneriams;e) nevyriausybinėms organizacijoms;f) universitetams ir mokslinio tyrimo institutams;g) nacionaliniams statistikos biurams;h) žiniasklaidai.III. Veiksmai1 kryptis — Analizė ir įvertinimasGali būti remiamos šios priemonės:1. Palyginamosios statistikos serijų apie diskriminacijos mastą Bendrijoje pagal nacionalinę teisę ir praktiką rengimas ir platinimas.2. Antidiskriminacinės politikos ir praktikos pagal nacionalinę teisę ir praktiką veiksmingumo įvertinimo metodologijų ir rodiklių (etalonų) rengimas ir platinimas.3. Antidiskriminacinių teisės aktų ir praktikos analizė metinėse ataskaitose numatant jų veiksmingumo įvertinimą ir įgytos patirties skleidimą.4. Teminės studijos pagal prioritetines temas lyginant ir priešpastatant požiūrius dėl įvairių diskriminacijos motyvų.Įgyvendindama šią kryptį, Komisija pirmiausia užtikrina darną ir papildomumą su Europos rasizmo ir ksenofobijos priežiūros centro veikla, Bendrijos bendrąja mokslinių tyrimų, technologijos plėtra ir demonstravimo programa ir Bendrijos statistikos programa.2 kryptis — Gebėjimų ugdymasSiekiant gerinti tikslinių veikėjų, dalyvaujančių kovoje su diskriminacija šios programos srityse, gebėjimą ir veiksmingumą, gali būti remiamos šios priemonės:1. Nacionalinių mainų veiksmai, apimantys veikėjus bent iš trijų valstybių narių ir aprėpiantys informacijos, patirties ir geros praktikos perteikimą. Veiklos rūšys apima procesų, metodų ir priemonių, susijusių su pasirinktomis temomis, veiksmingumo lyginimą, geros praktikos abipusišką perkėlimą ir taikymą, keitimąsi darbuotojais, bendrą produktų, procesų, strategijos ir metodologijos rengimą, gera praktika nustatytų metodų, priemonių ir procesų pritaikymą įvairioms aplinkybėms ir (arba) bendrą rezultatų propagavimą, informacinę medžiagą ir renginius.2. Atitinkamų Europos lygmens nevyriausybinių organizacijų, turinčių kovos su diskriminacija patirtį ir veikiančių kaip diskriminaciją patyrusių žmonių gynėjos pagrindinis finansavimas, kad būtų skatinamas integruoto ir koordinuoto požiūrio į kovą su diskriminacija plėtojimas.Pagrindinis finansavimas siekia iki 90 % iš paramos finansuotinų išlaidų.Atrenkant tokias organizacijas gali būti atsižvelgiama į grupių, susiduriančių su diskriminacija, įvairų ir mišrų pobūdį.3 kryptis — InformavimasGali būti remiamos šios priemonės:1. Europos lygmens konferencijų, seminarų ir renginių organizavimas.2. Valstybių narių seminarų organizavimas siekiant remti Bendrijos teisės įgyvendinimą nediskriminacijos srityje ir nacionaliniu lygmeniu skatinti organizuotų renginių europinę reikšmę.3. Europos žiniasklaidos kampanijų ir renginių organizavimas siekiant remti nacionalinį keitimąsi informacija bei nustatyti ir skleisti teigiamą patirtį įskaitant prizų įteikimą už sėkmingus veiksmus pagal 2 kryptį, akcentuoti kovą su diskriminacija.4. Medžiagos publikavimas siekiant skleisti programos rezultatus, kuriant ir interneto tinklalapius, pateikiančius geros praktikos pavyzdžius, keitimosi idėjomis forumus ir potencialių partnerių nacionaliniams mainams duomenų bazę.IV. Paramos paraiškų pateikimo būdaskryptis 1 : ši kryptis bus įgyvendinama daugiausia skelbiant konkursus. Bendradarbiavimui su nacionaliniais statistikos biurais taikoma Eurostato tvarka.kryptis 2 : šios krypties 1 ir 2 punktai bus įgyvendinami atsiliepiant į kvietimus teikti Komisijai pasiūlymus.kryptis 3 : ši kryptis dažniausiai bus įgyvendinama skelbiant konkursus. Tačiau veiksmai pagal 3 krypties 2 ir 3 punktus gali būti remiami atsiliepiant į subsidijų prašymus, pvz., gautus iš valstybių narių.--------------------------------------------------


title: 2001 m. gruodžio 7 d. Europos Parlamento Ir Tarybos Sprendimas Nr. 50/2002/EB dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimo

text:
Svarbus teisinis pranešimas

|

32002D0050

Oficialusis leidinys L 010 , 12/01/2002 p. 0001 - 0007

		Europos Parlamento Ir Tarybos Sprendimas Nr. 50/2002/EB2001 m. gruodžio 7 d.dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 137 straipsnio 2 dalies antrą ir trečią pastraipas,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties 251 straipsnyje nustatytos tvarkos [4] ir vadovaudamiesi Taikinimo komiteto 2001 m. rugsėjo 18 d. patvirtintu bendru tekstu,kadangi:(1) Remiantis Sutarties 2 straipsniu, Bendrija kelia sau uždavinį visoje Bendrijoje skatinti aukšto lygio užimtumą ir socialinę apsaugą, gyvenimo lygio ir gyvenimo kokybės gerėjimą bei ekonominę ir socialinę sanglaudą.(2) Remiantis Sutarties 136 straipsniu, Bendrija ir valstybės narės, atsižvelgdamos į pagrindinius politinius principus, nustatytus 1961 m. spalio 18 d. Turine pasirašytoje Europos socialinėje chartijoje, pataisytoje Europos Tarybos socialinėje chartijoje (1996 m.), ypač jos 30 straipsnyje dėl teisės į apsaugą nuo skurdo ir socialinės atskirties, ir 1989 m. Bendrijos darbuotojų pagrindinių socialinių teisių chartijoje, bei turėdamos omenyje 2000 m. gruodžio 7 d. Europos Parlamento, Komisijos ir Tarybos bendrai paskelbtoje Europos Sąjungos pagrindinių teisių chartijoje [5] pripažintas teises ir principus, atskirties įveikimą laiko savo tikslu.(3) Rekomendacijoje 92/441/EEB [6] Taryba rekomenduoja valstybėms narėms pripažinti pagrindinę asmens teisę į pakankamus išteklius ir socialinę pagalbą, gyventi žmogaus orumo nemenkinantį gyvenimą. Rekomendacijoje 92/442/EEB [7] Taryba rekomenduoja valstybėms narėms garantuoti žmogaus orumo nemenkinantį išteklių lygį. 1999 m. gruodžio 17 d. išvadose [8] Taryba įsipareigoja skatinti socialinę integraciją kaip vieną iš socialinės apsaugos sistemų modernizavimo ir gerinimo tikslų.(4) Europos Parlamentas, Ekonomikos ir socialinių reikalų komitetas bei Regionų komitetas reikalauja, kad Bendrija stiprintų savo indėlį padedant valstybėms narėms užkirsti kelią socialinei atskirčiai ir ją įveikti.(5) 2000 m. kovo 1 d. Komisija komunikate "Kuriant visaapimančią Europą" apibūdino socialinės atskirties ir skurdo iššūkį, esamos politikos reakciją valstybėse narėse Bendrijos lygmeniu ir tuo remdamasi pasiūlė naują akstiną Europos Sąjungos bendradarbiavimui šioje srityje.(6) 2000 m. kovo 23 d. ir 24 d. Lisabonos Europos Vadovų Taryba socialinės integracijos skatinimą suformulavo kaip esminį Sąjungos bendros strategijos tikslą, ateinantį dešimtmetį siekiant strateginio tikslo tapti pasaulyje konkurencingiausia ir dinamiškiausia žinių ekonomika, galinčia užtikrinti subalansuotą ekonomikos augimą, daugiau ir geresnių darbo vietų bei didesnę socialinę sanglaudą.(7) Minėta Lisabonos Europos Vadovų Taryba, manydama, kad Sąjungai nepriimtinas šiandien žemiau skurdo ribos ir socialinėje atskirtyje gyvenančių žmonių skaičius, teigė, kad būtina imtis veiksmų ryžtingai įveikti skurdą nustatant atitinkamus tikslus. 2000 m. gruodžio 7, 8 ir 9 d. tokiems tikslams pritarė Nicos Europos Vadovų Taryba.(8) Ir dar minėta Lisabonos Vadovų Taryba pripažino, kad naujoji žinių visuomenė sudaro galimybę mažinti socialinę atskirtį, sudarydama ekonomines sąlygas didesnei gerovei augant ūkiui ir užimtumo lygiui, tiek ir atverdama naujus kelius dalyvauti visuomenės gyvenime. Kartu kyla pavojus, kad skirtumas tarp tų, kurie turi galimybę pasinaudoti naujomis žiniomis, ir tų, kurie jos neturi, gilės. Ji pripažino, kad politikos kryptys turėtų padėti išvengti tokio pavojaus ir padidinti šį naują potencialą ir kad darbas yra geriausia apsaugos nuo socialinės atskirties priemonė.(9) Minėta Europos Vadovų Taryba sutiko, kad politika, skirta socialinei atskirčiai įveikti, turėtų remtis atviru koordinavimo metodu derinant nacionalinius veiksmų planus ir Komisijos bendradarbiavimo iniciatyvą.(10) Komisijos iniciatyva, kurią sudaro pasiūlymas dėl daugiametės veiksmų programos, skirtos skatinti valstybių narių bendradarbiavimą, plėtoti keitimąsi informacija ir geriausia praktika bei vertinti patirtį, kad padidėtų politikos, skirtos atskirčiai įveikti, veiksmingumas ir efektyvumas.(11) Suderintų tyrimų ir analizių rengimas, ir bendrai sutartų kokybinių bei kiekybinių rodiklių tyrimas leis sukurti atvirą koordinavimo metodą.(12) Kad būtų kovojama su socialine atskirtimi ir skurdu, reikia palengvinti galimybę dirbti kvalifikuotą darbą bei teisę visiems naudotis ištekliais, teisėmis, prekėmis ir paslaugomis.(13) Socialinei atskirčiai įveikti skirtos priemonės turėtų sudaryti galimybę visiems save išlaikyti dirbant mokamą darbą arba kitaip ir integruotis į visuomenę.(14) Socialinės apsaugos komitetas, įsteigtas Tarybos sprendimu 2000/436/EB [9], kad stiprėtų valstybių narių bendradarbiavimas socialinės apsaugos politikos srityje, padeda rengti ir sistemingai plėtoja veiksmus socialinei apsaugai modernizuoti ir socialinei integracijai skatinti pagal 2000 m. kovo 23 ir 24 d. Lisabonos ir 2000 m. birželio 19 ir 20 d. Feiros Europos Vadovų Tarybos pirmininkaujančios valstybės išvadas.(15) Daug įvairaus lygio (vietos, regionų, šalies ir Europos) nevyriausybinių organizacijų turi patirties ir žinių kovojant su socialine atskirtimi, o taip pat Europos lygiu atstovauja socialinę atskirtį patiriantiems žmonėms. Vietos ir regioninės valdžios institucijos šioje srityje taip pat turi žinių ir patirties. Dėl to nevyriausybinės organizacijos, socialiniai partneriai ir vietos bei regioninės valdžios institucijos Europos lygiu gali svariai prisidėti prie socialinės atskirties formų įvairovės ir poveikių supratimo bei užtikrinti, kad kuriant programą, ją įgyvendinant bei tęsiant bus atsižvelgta į socialinę atskirtį patiriančių žmonių patirtį.(16) Priemonės, būtinos šiam sprendimui įgyvendinti, turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [10].(17) Kad padidėtų Bendrijos veiksmo vertė, būtina, kad Komisija, bendradarbiaudama su valstybėmis narėmis, visais lygiais užtikrintų pagal šį sprendimą ir visas kitas atitinkamas Bendrijos priemones, politikos kryptis bei veiksmus ir ypač įgyvendinamų pagal struktūrinius fondus veiksmų suderinamumą ir papildomumą.(18) Ypatingas dėmesys turėtų būti skirtas socialinei atskirčiai, atsižvelgiant į būsimą Sąjungos plėtrą.(19) Europos ekonominės erdvės sutartis (EEE sutartis) numato didesnį Europos bendrijos ir jos valstybių narių, iš vienos pusės, bei Europos laisvosios prekybos asociacijos (ELPA) šalių, dalyvaujančių Europos ekonominėje erdvėje (ELPA/EEE šalys), iš kitos pusės, bendradarbiavimą socialinėje srityje. Reikėtų numatyti, kaip šioje programoje galėtų dalyvauti Vidurio ir Rytų Europos šalys kandidatės Europos susitarimuose, jų papildomuose protokoluose ir atitinkamų asociacijų tarybų sprendimuose nustatytomis sąlygomis, bei Kipras, Malta ir Turkija, kurios finansuojamos papildomais asignavimais pagal su jomis suderintą tvarką.(20) Įgyvendinant šią programą, ypač domins kitų tarptautinių organizacijų, pirmiausia Jungtinių Tautų, Ekonominio bendradarbiavimo ir plėtros organizacijos, Tarptautinės darbo organizacijos ir Europos Tarybos atliktas darbas.(21) Šiuo sprendimu visam programos laikotarpiui yra nustatomas finansinis pasiūlymas, kuris yra pagrindinis biudžeto institucijos informacijos šaltinis, kaip apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir biudžetinės procedūros gerinimo [11] 33 punkte, metinės biudžetinės procedūros metu. Programoje pateikto finansinio pasiūlymo dydis atitinka dabartinę finansinę perspektyvą.(22) Lyčių klausimas yra svarbiausias, daug prieštaringumų keliantis klausimas, turintis didelės įtakos atskirties poveikiui ir priežastims. Dar daugiau, remiantis Sutarties 2 ir 3 straipsniais, nelygybės panaikinimas, moterų ir vyrų lygybės skatinimas yra Bendrijai patikėto uždavinio dalis, kuri turėtų būti visų jos veiklų rūšių tikslas.(23) Labai svarbu prižiūrėti ir vertinti programos įgyvendinimą, siekiant užtikrinti, kad programa pasiektų savo tikslus.(24) Kadangi valstybės narės siūlomo veiksmo tikslų dėl Bendrijos indėlio į kovą su socialine atskirtimi negali deramai pasiekti, nes tam reikalingos daugiašalės partnerystės, keitimasis informacija tarpvalstybiniu mastu ir geros praktikos sklaida Bendrijos lygiu, ir dėl to siūlomo veiksmo apimties arba poveikio sumetimais geriau būtų pasiekta Bendrijos lygiu, Bendrija gali patvirtinti priemones pagal Sutarties 5 straipsnyje išdėstytą subsidiarumo principą. Pagal tame straipsnyje išdėstytą proporcingumo principą šiuo sprendimu nesiimama jokių veiksmų, kurie nėra būtini šiems tikslams pasiekti,NUSPRENDĖ:1 straipsnisProgramos sukūrimasSiekiant paskatinti valstybių narių bendradarbiavimą socialinei atskirčiai įveikti, priimama Bendrijos programa (toliau — programa) laikotarpiui nuo 2002 m. sausio 1 d. iki 2006 m. gruodžio 31 d.2 straipsnisPrincipai1. Programa yra atviro koordinavimo tarp valstybių narių metodo, siekiant duoti ryžtingą impulsą socialinei atskirčiai ir skurdui panaikinti, dalis, nustatant atitinkamus Bendrijos tikslus ir įgyvendinant nacionalinius veiksmų planus.2. Programa ir nacionaliniai veiksmų planai padeda geriau suprasti socialinę atskirtį, įtraukti nuostatą dėl kovos su atskirtimi į valstybių narių ir Bendrijos politiką bei priemones, bei rengti valstybių narių prioritetinius veiksmus, parinktus atsižvelgiant į jų konkrečią padėtį.3. Planuojant, įgyvendinant ir tęsiant veiklos rūšis pagal programą, reikia atsižvelgti į valstybių narių ir žmonių, patiriančių socialinę atskirtį ir skurdą, patirtį bei socialinių partnerių, nevyriausybinių ir savanoriškų organizacijų, socialines paslaugas teikiančių įstaigų ir kitų kovoje su socialine atskirtimi ir skurdu dalyvaujančių institucijų patirtį visais lygiais.3 straipsnisTikslai2 straipsnio 1 dalyje numatyto atviro koordinavimo metodo atveju programa remia bendradarbiavimą, kuris leidžia Bendrijai ir valstybėms narėms padidinti politikos, skirtos socialinei atskirčiai įveikti, veiksmingumą ir efektyvumą:a) gerinant supratimą apie socialinę atskirtį ir skurdą, ypač taikant palyginamuosius rodiklius;b) organizuojant keitimąsi informacija apie įgyvendinamą politiką ir skatinant abipusį mokymąsi, inter alia, nacionalinių veiksmų planų kontekste, ypač taikant palyginamuosius rodiklius;c) ugdant dalyvių gebėjimą veiksmingai spręsti socialinės atskirties ir skurdo klausimus, skatinti novatorišką požiūrį, ypač kuriant tinklus Europos lygiu, ir skatinant visų dalyvių dialogą nacionaliniu ir regioniniu lygiu.4 straipsnisBendrijos veiksmai1. Siekiant 3 straipsnyje numatytų tikslų, gali būti įgyvendinami šie Bendrijos veiksmai tarpvalstybiniu lygiu:a) socialinės atskirties ypatybių, priežasčių, raidos ir tendencijų, įskaitant statistikos duomenis apie įvairias socialinės atskirties formas, analizė, siekiant tuos duomenis palyginti, kokybinių ir kiekybinių rodiklių analizė, bendrų metodikų ir tematinių studijų rengimas;b) pasikeitimas informacija ir geriausia praktika, skatinant rengti kokybinius ir kiekybinius rodiklius pagal Europos Parlamento ir Tarybos sutartus tikslus, vertinimo kriterijai ir gairės, monitoringas, vertinimas ir kolegų atliekama peržiūra;c) įvairių dalyvių dialogo skatinimas ir parama atitinkamų tinklų tarp organizacijų, dalyvaujančių kovoje su skurdu ir socialine atskirtimi, pirmiausia nevyriausybinių organizacijų, kūrimui Europos lygiu.2. 1 dalyje apibūdintų Bendrijos veiksmų įgyvendinimo tvarka yra nustatyta priede.5 straipsnisĮgyvendinimas ir bendradarbiavimas su valstybėmis narėmis1. Komisija:a) užtikrina šioje programoje numatytų Bendrijos veiksmų įgyvendinimą;b) reguliariai keičiasi nuomonėmis su Europos nevyriausybinių organizacijų ir socialinių partnerių atstovais dėl programos rengimo, įgyvendinimo ir tęsimo bei dėl susijusių politikos krypčių. Šiuo tikslu nevyriausybinėms organizacijoms ir socialiniams partneriams Komisija teikia naudingą informaciją. Šiais klausimais Komisija informuoja pagal 8 straipsnio nuostatas įkurtą Komitetą;c) skatina aktyvią partnerystę ir visų programoje dalyvaujančių partnerių dialogą, siekdama remti integruotą ir koordinuotą požiūrį į kovą su socialine atskirtimi ir skurdu.2. Komisija, bendradarbiaudama su valstybėmis narėmis, imasi priemonių, būtinų:a) skatinti visų suinteresuotų šalių dalyvavimą programoje;b) užtikrinti pagal šią programą vykdomų Bendrijos veiksmų rezultatų platinimą;c) teikti atitinkamą informaciją apie šios programos remiamus Bendrijos veiksmus, užtikrinti viešumą ir tolesnį vykdymą.6 straipsnisFinansavimas1. Finansinio paketo programai įgyvendinti 1 straipsnyje numatytu laikotarpiu dydis yra 75 milijonai eurų, įskaitant technines ir administravimo išlaidas.2. Metinius asignavimus, įskaitant ir tuos, kurie susiję su žmogiškaisiais ištekliais, tvirtina biudžeto institucija, atsižvelgdama į finansinę perspektyvą.7 straipsnisĮgyvendinimo priemonės1. Priemonės, būtinos šiam sprendimui įgyvendinti, susijusios su toliau minimais klausimais, patvirtinamos 8 straipsnio 2 dalyje nustatyta valdymo tvarka:a) programoje numatytų Bendrijos veiksmų ir metinio darbo plano metinis įgyvendinimas;b) lėšų paskirstymas tarp įvairių programos krypčių;c) veiklos rūšių ir organizacijų Bendrijos paramai gauti atrankos tvarka;d) programos vertinimo kriterijai, įskaitant tuos, kurie susiję su ekonominiu efektyvumu, ir rezultatų platinimo bei perdavimo tvarka.2. Priemonės, būtinos šiam sprendimui įgyvendinti, susijusios su visais kitais klausimais, tvirtinamos 8 straipsnio 3 dalyje minėta konsultavimo tvarka.8 straipsnisKomitetas1. Komisijai padeda Komitetas.2. Kai nuoroda yra daroma į šią dalį, taikomi Sprendimo 1999/468/EB 4 ir 7 straipsniai, atsižvelgiant į 8 straipsnio nuostatas.Sprendimo 1999/468/EB 4 straipsnio 3 dalyje nustatytas laikotarpis yra du mėnesiai.3. Kai nuoroda yra daroma į šią dalį, taikomi Sprendimo 1999/468/EB 3 ir 7 straipsniai, atsižvelgiant į 8 straipsnio nuostatas.4. Komitetas priima savo darbo tvarkos taisykles.9 straipsnisBendradarbiavimas su kitais komitetas ir ryšiai su Socialinės apsaugos komitetu1. Kad būtų užtikrintas šios programos nuoseklumas ir papildomumas su kitomis 10 straipsnyje minėtomis priemonėmis, Komisija reguliariai informuoja komitetą apie kitus Bendrijos veiksmus, padedančius įveikti socialinę atskirtį. Prireikus Komisija įtvirtina reguliarų struktūrinį šio komiteto ir priežiūros komitetų, įsteigtų kitai atitinkamai politikai, priemonėms ir veiksmams įgyvendinti, bendradarbiavimą.2. Remdamasi šiame sprendime minimais Bendrijos veiksmais, Komisija užmezga būtinus ryšius su Socialinės apsaugos komitetu.10 straipsnisNuoseklumas ir papildomumas1. Bendradarbiaudama su valstybėmis narėmis, Komisija užtikrina bendrą nuoseklumą su kitomis atitinkamomis Bendrijos politikos kryptimis, priemonėmis ir veiksmais, visų pirma sukurdama tinkamus mechanizmus, skirtus šios programos veiklos rūšims koordinuoti su atitinkamomis veiklos rūšimis, susijusiomis su moksliniais tyrimais, užimtumu, ekonomine, pramonės ir įmonių politika, nediskriminavimu, imigracija, moterų ir vyrų lygybe, socialine apsauga, švietimu, mokymu ir jaunimo politika, sveikata ir plėtros bei Bendrijos išorės santykių srityje.2. Valstybės narės deda visas pastangas, kad užtikrintų šios programos veiklos rūšių ir tų programų, kurios vykdomos nacionaliniu, regioniniu ir vietos lygiu, nuoseklumą ir papildomumą.3. Komisija ir valstybės narės užtikrina šios programos veiksmų ir veiksmų užimtumo srityje, o taip pat Bendrijos veiksmų, vykdomų pagal struktūrinius fondus, o ypač Bendrijos iniciatyvos EQUAL srityje, nuoseklumą ir papildomumą.11 straipsnisELPA/EEE šalių, asocijuotų Vidurio ir Rytų Europos šalių, Kipro, Maltos ir Turkijos dalyvavimasŠioje programoje gali dalyvauti:- ELPA/EEE šalys EEE sutartyje nustatytomis sąlygomis,- asocijuotos Vidurio ir Rytų Europos šalys Europos susitarimuose, jų papildomuose protokoluose ir atitinkamų asociacijos tarybų sprendimuose nustatytomis sąlygomis,- Kipras, Malta ir Turkija, finansuojamos papildomais asignavimais — su kiekviena šalimi sutarta tvarka.12 straipsnisPriežiūra ir vertinimas1. Komisija, bendradarbiaudama su valstybėmis narėmis, 8 straipsnio 2 dalyje minėta tvarka reguliariai prižiūri šią programą.2. Komisija savo metinėje suvestinėje ataskaitoje Pavasario Europos Vadovų Tarybai teikia ataskaitas apie bendrą politikos nuoseklumą su socialine sanglauda, įskaitant pagal šią programą pasiektą pažangą, o Europos Parlamentas tinkamu laiku pareiškia savo nuomonę.3. Nepriklausomiems ekspertams padedant, Komisija vertina programą baigiantis tretiems metams ir programai baigiantis. Vertinant bus nustatytas veiklos rūšių, įgyvendinamų atsižvelgiant į 3 straipsnyje minėtus tikslus, tinkamumas, veiksmingumas ir ekonominis efektyvumas. Taip pat bus ištirtas visos programos poveikis. Vertinant taip pat bus išnagrinėtas programos veiksmo ir veiksmo, įgyvendinamo pagal kitas tam tikras Bendrijos politikos kryptis, priemones ir veiksmus, papildomumas.4. Iki 2006 m. gruodžio 31 d. Komisija Europos Parlamentui, Tarybai, Ekonomikos ir socialinių reikalų komitetui ir Regionų komitetui pateikia baigiamąją ataskaitą apie programos įgyvendinimą.13 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2001 m. gruodžio 7 d.Europos Parlamento varduPirmininkasN. FontaineTarybos varduPirmininkasI. Durant[1] OL C 337 E, 2000 11 28, p. 130. irOL C 96 E, 2001 3 27, p. 229.[2] OL C 14, 2001 1 16, p. 69.[3] OL C 144, 2001 5 16, p. 52.[4] 2000 m. lapkričio 16 d. Europos Parlamento nuomonė (OL C 223, 2001 8 8, p. 284), 2001 m. vasario 12 d. Tarybos bendroji pozicija (OL C 93, 2001 3 23, p. 11) ir 2001 m. gegužės 17 d. Europos Parlamento sprendimas. 2001 m. lapkričio 15 d. Europos Parlamento sprendimas ir 2001 m. lapkričio 21 d. Tarybos sprendimas.[5] OL C 364, 2000 12 18, p. 1.[6] OL L 245, 1992 8 26, p. 46.[7] OL L 245, 1992 8 26, p. 49.[8] OL C 8, 2000 1 12, p. 7.[9] OL L 172, 2000 7 12, p. 26.[10] OL L 184, 1999 7 17, p. 23.[11] OL C 172, 1999 6 18, p. 1.--------------------------------------------------PRIEDASNURODYMAI PROGRAMAI ĮGYVENDINTI1. Veiksmų kryptysSiekiant 3 straipsnyje numatytų tikslų ir įgyvendinant 4 straipsnyje numatytus Bendrijos veiksmus, galima įgyvendinti šias priemones tarpvalstybiniu mastu:1 kryptis:socialinės atskirties ypatybių, raidos, priežasčių ir krypčių analizėSiekiant gerinti socialinės atskirties reiškinio supratimą, galima remti šias priemones:1.1. Tyrimus ir susirinkimus, skirtus bendrai metodikai parengti, kad būtų įvertinta ir suprasta socialinė atskirtis ir skurdas, jų mastas, ypatybės, raida, priežastys ir kryptys, o taip pat skirtus techniniam darbui rengiant rodiklius.1.2. Statistinių duomenų apie įvairius socialinės atskirties tipus rinkimą ir platinimą valstybių narių ir Bendrijos lygiu, siekiant tuos duomenis efektyviai palyginti. Ši priemonė turėtų remti nacionalinių statistikos biurų ir Bendrijos bendradarbiavimą bei gerinti Bendrijos statistinius duomenų šaltinius bei jų indėlį į socialinės atskirties ir skurdo tyrimą.1.3. Novatoriškų požiūrių skatinimą, tematinių studijų, padedančių suprasti socialinę atskirtį, rengimą, kad būtų sprendžiami bendrieji klausimai, susiję su politikos raida valstybėse narėse, įskaitant iškylančius klausimus, susijusius su žinių visuomene.Svarbu atspindėti patirtį, remiantis asmenimis, susidūrusiais su socialine atskirtimi ir skurdu, ir pasinaudoti visais atitinkamais informacijos šaltiniais apie socialinę atskirtį ir skurdą, įskaitant ir iš nevyriausybinių organizacijų gaunamą informaciją.Analizuojant socialinę atskirtį ir skurdą, ypatingas dėmesys bus skiriamas jų įvairialypiams aspektams ir atitinkamų socialinių grupių, įskaitant vaikų skurdą, ir geografinių teritorijų, kurios susiduria su socialinės atskirties grėsme, įvairioms situacijoms.2 kryptis:bendradarbiavimas politikos srityje, keitimasis informacija ir geriausia praktikaSiekiant skatinti bendradarbiavimą politikos srityje ir abipusį mokymąsi nacionalinių veiksmų planų kontekste, galima remti tokias tarpvalstybinės veiklos rūšis:2.1. Tarpvalstybinius mainus, siekiant perduoti informaciją ir geriausią praktiką, bei skatinti kolegų peržiūras organizuojant susirinkimus, pasitarimus, seminarus, skirtus aptarti gaires arba politikos kryptis ir praktiką, bei organizuojant kitokių formų mainus, tokius kaip bendras strategijų kūrimas, bendra informacijos sklaida, pažintiniai vizitai ir keitimasis darbuotojais ir kt., kurie organizuojami valstybių narių ir (arba) kitų pagrindinių dalyvių iniciatyva, aktyviai dalyvaujant valstybėms narėms arba Europos organizacijoms. Šioje programos kryptyje galima remti ir tarpvalstybinius nacionalinių observatorijų arba panašių pripažintų įstaigų mainus.2.2. Ekspertų darbą ir technines studijas, susijusias su rodiklių ir gairių rengimu, įskaitant tuos, kurie susiję su žinių visuomene.2.3. Metinę ataskaitą apie socialinę atskirtį, kurioje būtų nurodyta vykdomo veiksmo, ypač nacionalinių veiksmų planų, padėtis pagrindinėse politikos kryptyse ir srityse, kuriose kovai su skurdu ir socialine atskirtimi kyla pavojus.Turint omenyje, kad socialinė atskirtis yra daugiaplanis reiškinys, ypatingas dėmesys turėtų būti skirtas atitinkamų socialinės apsaugos, užimtumo, mokymo ir lavinimo, sveikatos ir būsto politikos krypčių plėtojimui.3 kryptis:įvairių dalyvių dalyvavimas ir parama tinklų kūrimui Europos lygiuSiekiant skatinti visų suinteresuotų veiklos vykdytojų dialogą, galima remti šias priemones:3.1. Pagrindinį svarbiausių Europos tinklų, dalyvaujančių kovoje su skurdu ir socialine atskirtimi, finansavimą; pagrindinis finansavimas neturi viršyti 90 % visų finansuotinų išlaidų. Šią aukščiausią ribą galima viršyti tik išimtiniais atvejais.3.2. Metinę Europos Sąjungos apvalaus stalo konferenciją apie socialinę atskirtį. Konferencija būtų organizuojama artimai bendradarbiaujant su Europos Sąjungos Taryboje pirmininkaujančia valstybe ir rengiama konsultuojantis su visais suinteresuotais dalyviais, be kita ko, su kitais socialiniais partneriais, nevyriausybinių organizacijų atstovais, turinčiais patirties atitinkamoje srityje, Europos Parlamento, Tarybos, Ekonomikos ir socialinių reikalų komiteto ir Regionų komiteto atstovais.2. Galimybė naudotis programaPagal šiame priede apibūdintas įgyvendinimo sąlygas ir tvarką, šia programa gali naudotis visos valstybės ir (arba) privačios įstaigos ir institucijos, dalyvaujančios kovoje su socialine atskirtimi, o svarbiausia:a) valstybės narės;b) vietos ir regioninės valdžios institucijos;c) įstaigos, atsakingos už kovą su socialine atskirtimi;d) socialiniai partneriai;e) socialines paslaugas teikiančios įstaigos;f) nevyriausybinės organizacijos;g) universitetai ir mokslinio tyrimo institutai;h) nacionaliniai statistikos biurai;i) žiniasklaida.3. Bendrosios nuostatosPrograma atsižvelgia į parengiamųjų veiksmų ir veiklos pagal kitas atitinkamas Bendrijos politikos kryptis, priemones ir veiksmus rezultatus.Planuojant, įgyvendinant, toliau tęsiant ir vertinant šios programos veiklos rūšis, bus atsižvelgiama į su socialine atskirtimi ir skurdu susiduriančių žmonių, taip pat socialinių partnerių, nevyriausybinių organizacijų ir kitų institucijų, dalyvaujančių kovoje su socialine atskirtimi ir skurdu, patirtį. Visose savo veiklos rūšyse programa paisys lyčių aspekto integravimo principo.4. Paramos paraiškų pateikimo būdas1 kryptis: | šios krypties priemonės bus iš esmės įgyvendinamos skelbiant konkursus. Bendradarbiavimui su nacionaliniais statistikos biurais bus taikomos Eurostato procedūros. |2 kryptis: | 2.1 krypties priemonės bus iš esmės įgyvendinamos skelbiant metinius konkursus (kai kuriuos susirinkimus (seminarus) politikos klausimais galėtų organizuoti pati Komisija). Pasiūlymai apima bent trijų valstybių narių įstaigas, dalyvius ir institucijas, o Komisijai siūlymus teikti galės valstybės narės ir (arba) kiti pagrindiniai dalyviai, aktyviai dalyvaujant valstybėms narėms arba Europos organizacijoms. 2.2 ir 2.3 kryptims bus reikalaujama skelbti konkrečius konkursus. |3 kryptis: | parama pagal 3.1 kryptį gali būti skiriama Europos tinklams, atitinkantiems Komisijos nustatytus kriterijus 8 straipsnio 2 dalyje minėta tvarka. 3.2 kryptis gali būti remiama atsižvelgiant į valstybių narių pateiktus subsidijų prašymus. |5. Veiklos vykdymasVykdytina veikla gali būti finansuojama paslaugų sutartimis, sudaromomis paskelbus konkursą, arba subsidijomis, skirtomis bendram su kitais šaltiniais finansavimui. Pastaruoju atveju Komisijos finansinės pagalbos dydis paprastai negali viršyti 80 % visų paramos gavėjo padarytų išlaidų.Vykdant programą, Komisija gali pareikalauti papildomų išteklių, įskaitant ekspertams skirtus išteklius. Apie tokius reikalavimus bus nuspręsta Komisijai nuolat vertinant išteklių paskirstymą.Komisija, įgyvendindama programą, gali pasinaudoti technine ir (arba) administracine pagalba (apibrėžimas, parengimas, valdymas, priežiūra, auditas ir kontrolė) Komisijos ir paramos gavėjo abipusiais interesais.Komisija taip pat gali užsiimti informavimo, leidybos ir platinimo veikla. Ji taip pat gali atlikinėti vertinimo studijas ir organizuoti seminarus, pasitarimus ar kitus ekspertų susirinkimus.Vykdant tokią veiklą bus visapusiškai laikomasi duomenų apsaugos principų.--------------------------------------------------


title: 2006 m. gruodžio 18 d. Europos Parlamento ir Tarybos sprendimą Nr. 1926/2006/EB dėl Bendrijos veiksmų programos vartotojų politikos srityje sukūrimo (2007–2013 m.)   (Tekstas svarbus EEE)

text:
30.12.2006

               LT

               Europos Sąjungos oficialusis leidinys

               L 404/39

      EUROPOS PARLAMENTO IR TARYBOS SPRENDIMĄ NR. 1926/2006/EB

   2006 m. gruodžio 18 d.
   dėl Bendrijos veiksmų programos vartotojų politikos srityje sukūrimo (2007–2013 m.)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 153 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   atsižvelgdami į Regionų komiteto nuomonę (2),
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Vykdydama veiksmus vartotojų apsaugos srityje Bendrija gali prisidėti prie piliečių sveikatos, saugumo ir ekonominių bei teisinių interesų apsaugos.

               (2)

               Todėl tikslinga sukurti Bendrijos veiksmų programą vartotojų politikos srityje, kuri pakeistų 2003 m. gruodžio 8 d. Europos Parlamento ir Tarybos sprendimą Nr. 20/2004/EB, sukuriantį Bendrijos veiksmų remiant vartotojų politiką 2004–2007 m. bendrąjį finansavimo planą (4). Todėl tas sprendimas turėtų būti panaikintas.

               (3)

               Vartotojų interesų integravimas į visas Bendrijos politikos sritis pagal Sutarties 153 straipsnį turėtų būti laikomas svarbiu prioritetu kartu su šioje programoje nustatytų vartotojų politikos tikslų įgyvendinimu. Derinimas su kitomis Bendrijos politikos sritimis ir programomis yra vienas iš esminių dalykų siekiant užtikrinti, kad kitose politikos srityse būtų visapusiškai atsižvelgta į vartotojų interesus. Siekiant skatinti politikos krypčių sinergiją ir išvengti darbo dubliavimo, finansinė parama vartotojų interesų integravimui į atitinkamas sritis turėtų būti teikiama pasitelkiant kitus Bendrijos fondus ir programas.

               (4)

               Šiame akte visam programos trukmės laikotarpiui nustatomas jos finansinis paketas, kuris turi būti svarbiausiu orientaciniu dydžiu biudžeto valdymo institucijai, kaip apibrėžta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 37 punkte (5).

               (5)

               Siekiant bendrų Europos interesų, reikia, kad paslaugų ir ne maisto produktų sveikumas ir sauga, piliečių ekonominiai ir teisiniai interesai bei vartotojų interesai produktų ir paslaugų standartų kūrimo procese būtų ginami Bendrijos lygiu. Atsižvelgiant į savitą atitinkamų organizacijų pobūdį, Bendrijos paramos tokių organizacijų veikimui atnaujinimui neturėtų būti taikomas laipsniško Bendrijos paramos mažinimo principas.

               (6)

               Tikslinga užtikrinti perėjimą nuo ankstesnės programos prie šios ją pakeičiančios programos, ypač, kiek tai susiję su daugiamečių priemonių tęstinumo užtikrinimu ir laimėjimų, pasiektų įgyvendinant ankstesnes programas, įvertinimu bei sričių, kurioms reikia skirti daugiau dėmesio, nustatymu. Nuo 2014 m. sausio 1 d. asignavimai techninei ir administracinei pagalbai teikti prireikus turėtų būti apimti išlaidas, susijusias su iki 2013 m. pabaigos dar neįvykdytų veiksmų administravimu.

               (7)

               Šiam sprendimui įgyvendinti būtinos priemonės turėtų būti patvirtinamos laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (6).

               (8)

               Įgyvendinant programą reikėtų atsižvelgti į faktą, kad vidaus rinka tinkamai neveiks, jeigu vienose valstybėse narėse vartotojai bus prasčiau apsaugoti nei kitose. Todėl, siekiant užtikrinti vienodas sąlygas visoms valstybėms narėms, programoje ypatingas dėmesys turėtų būti skiriamas nuo 2004 m. gegužės 1 d. į Europos Sąjungą įstojusių valstybių narių vartotojų apsaugai ir geresniam šių valstybių narių vartotojų informavimui.

               (9)

               Europos ekonominės erdvės susitarimas (toliau — EEE susitarimas) numato glaudesnį Europos bendrijos ir jos valstybių narių bei Europos ekonominėje erdvėje dalyvaujančių Europos laisvosios prekybos asociacijos (ELPA) šalių (toliau — ELPA/EEE šalys) bendradarbiavimą vartotojų apsaugos srityje. Taip pat turėtų būti numatyta nuostata dėl kitų šalių, pirmiausia Bendrijos kaimynystėje esančių šalių, ir narystės siekiančių šalių, šalių kandidačių bei stojančiųjų šalių dalyvavimo programoje.

               (10)

               Įgyvendinant programą turėtų būti skatinamas bendradarbiavimas su programoje nedalyvaujančiomis trečiosiomis šalims, atsižvelgiant į visus susijusius tų šalių ir Bendrijos susitarimus.

               (11)

               Priemonių, kurių imamasi pagal šią programą, vertė ir poveikis turėtų būti reguliariai stebimi ir vertinami, taip pat pasitelkiant nepriklausomus išorės vertintojus. Siekiant įvertinti vartotojų politiką, reikėtų, kiek įmanoma, nustatyti išmatuojamus tikslus ir parengti tinkamus rodiklius.

               (12)

               Kadangi šio sprendimo tikslų valstybės narės negali deramai pasiekti dėl tarpvalstybinio problemų pobūdžio ir kadangi dėl didesnio Bendrijos veiksmų potencialo efektyviai ir veiksmingai apsaugoti sveikatą, saugumą ir ekonominius bei teisinius piliečių interesus tų tikslų būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti,

         NUSPRENDĖ:
   1 straipsnis
   Programos sukūrimas
   Šiuo sprendimu sukuriama Bendrijos veiksmų programa vartotojų politikos srityje, apimanti laikotarpį nuo 2006 m. gruodžio 31 d. iki 2013 m. gruodžio 31 d. (toliau — Programa).
   2 straipsnis
   Tikslas ir uždaviniai
   1.   Šios Programos tikslas — papildyti, remti ir stebėti valstybių narių politiką, padėti apsaugoti vartotojų sveikatą, saugumą ir ekonominius bei teisinius interesus ir užtikrinti jų teisę į informaciją, šviečiamąją veiklą ir burtis į organizacijas savo interesams ginti.
   2.   1 dalyje nurodyto tikslo siekiama vykdant šiuos uždavinius:

               a)

               užtikrinant aukšto lygio vartotojų apsaugą, visų pirma gerinant informacijos ir konsultacijų kokybę bei geriau atstovaujant vartotojų interesams;

               b)

               užtikrinant veiksmingą vartotojų apsaugos taisyklių taikymą, visų pirma bendradarbiaujant teisės aktų vykdymo, informavimo, švietimo ir žalos atlyginimo srityse.

         Šie uždaviniai vykdomi imantis įvairių I priede pateikiamame sąraše nurodytų veiksmų ir priemonių, atsižvelgiant į 7 straipsnio 2 dalies a punkte nurodytame metiniame darbo plane išdėstytus prioritetus.
   3 straipsnis
   Finansavimas
   1.   Programos įgyvendinimo finansinis paketas laikotarpiui nuo 2006 m. gruodžio 31 d. iki 2013 m. gruodžio 31 d. yra 156 800 000 EUR.
   2.   Biudžeto valdymo institucija tvirtina metinius asignavimus neviršijant finansinėje struktūroje nustatytų ribų.
   4 straipsnis
   Finansinė parama
   1.   Bendrijos skiriama finansinė parama neviršija šių dydžių:

               a)

               50 % Bendrijos ir vienos ar kelių valstybių narių arba Bendrijos ir pagal 8 straipsnio nuostatas dalyvaujančių trečiųjų šalių kompetentingų institucijų bendrai finansuojamų veiksmų kaštų, išskyrus ypatingos naudos atvejus, kai Bendrijos parama neviršija 70 %;

               b)

               85 % veiksmų, kuriais siekiama sukurti integruotas europines magistro laipsnio studijų vartotojų apsaugos tematika programas, kaštų;

               c)

               50 % Europos vartotojų organizacijų veiklos išlaidų;

               d)

               95 % Europos vartotojų organizacijų, Bendrijos lygiu atstovaujančių vartotojų interesams produktų ir paslaugų standartų kūrimo procese, veiklos išlaidų.

         2.   Bendrijos finansinė parama gali būti šių formų:

               a)

               dėstytojams ir studentams skirtos individualaus mobilumo stipendijos, skiriamos pagal integruotas europines magistro laipsnio studijų vartotojų apsaugos tematika programas. Šių stipendijų administravimas gali būti patikėtas Mokymosi visą gyvenimą programos įgyvendinimo nacionalinėms Erasmus agentūroms;

               b)

               kelionpinigiai ir dienpinigiai, skiriami teisės aktų vykdymo pareigūnų mainams.

         3.   1 dalies a punkte nurodytos ypatingos naudos įvertinimo kriterijai nustatomi iš anksto metiniame darbo plane. Šiuos kriterijus atitinkanti veikla visų pirma turėtų būti skirta nuo 2004 m. gegužės 1 d. į Europos Sąjungą įstojusių valstybių narių vartotojams.
   4.   1 dalies c ir d punktuose nurodytos finansinės paramos atnaujinimui netaikomas laipsniško mažėjimo principas.
   5.   1 ir 2 dalyje nurodytais tikslais Bendrijos finansinė parama gali būti teikiama vienodo dydžio arba vienkartinėmis išmokomis, jei tai tinkama dėl atitinkamų veiksmų pobūdžio, kaip apibrėžta metiniame darbo plane. Finansuojant vienodo dydžio arba vienkartinėmis išmokomis, 1 dalyje numatytos procentinės ribos netaikomos, nors vis tiek yra būtinas bendras finansavimas.
   5 straipsnis
   Finansavimo gavėjai
   4 straipsnyje nurodytos gavėjų, turinčių teisę į finansinę paramą, rūšys pateikiamos II priede.
   6 straipsnis
   Administracinė ir techninė pagalba
   1.   Iš Programai skirtos finansinės paramos lėšų gali būti finansuojamos išlaidos, susijusios su pasirengimo, stebėsenos, kontrolės, audito ir vertinimo veikla, tiesiogiai reikalingos Programai administruoti ir jos uždaviniams įgyvendinti, ypač tyrimų, susitikimų, informavimo kampanijų ir leidybos išlaidos, keičiantis informacija naudojamų IT tinklų išlaidos, taip pat visos administracinės ir techninės pagalbos, kuria Komisija gali pasinaudoti administruodama Programą, išlaidos.
   2.   Be to, iš Programai skirtos finansinės paramos gali būti finansuojamos administracinės ir techninės pagalbos išlaidos, būtinos siekiant užtikrinti perėjimą nuo pagal Sprendimą Nr. 20/2004/EB patvirtintų priemonių prie Programos. Prireikus į po 2013 m. sudaromus biudžetus bus galima įtraukti šioms išlaidoms padengti skirtus asignavimus siekiant sudaryti galimybę administruoti iki 2013 m. gruodžio 31 d. neįvykdytus veiksmus.
   7 straipsnis
   Įgyvendinimo priemonės
   1.   Komisija yra atsakinga už Programos įgyvendinimą.
   Vykdant veiksmus, kuriais siekiama 2 straipsnyje nurodyto tikslo ir uždavinių, visapusiškai naudojami atitinkami įgyvendinimo metodai, pirmiausia įskaitant tiesioginį arba netiesioginį Komisijos centralizuotai atliekamą įgyvendinimą.
   2.   10 straipsnio 2 dalyje nurodyta procedūra taikoma tvirtinant:

               a)

               Programos įgyvendinimo metinį darbo planą, nustatantį:

                           —

                           prioritetus ir veiksmus, kurių reikia imtis, taip pat finansinių išteklių paskirstymą;

                           —

                           atrankos ir finansavimo skyrimo kriterijus bei Bendrijos finansinės paramos procentinio dydžio nustatymo kriterijus;

                           —

                           vienodo dydžio ir vienkartinių išmokų panaudojimo atvejus; ir

                           —

                           konkursų skelbimo, bendrų veiksmų ir kvietimų teikti pasiūlymus planuojamą laiką;

               b)

               4 straipsnio 1 dalies a punkte nurodytų veiksmų įgyvendinimo tvarką, įskaitant atrankos ir finansavimo skyrimo kriterijus.

         3.   Apie Programos įgyvendinimą Komisija informuoja 10 straipsnyje nurodytą komitetą.
   8 straipsnis
   Trečiųjų šalių dalyvavimas
   Programoje gali dalyvauti:

               a)

               ELPA/EEE šalys EEE susitarime nustatytomis sąlygomis;

               b)

               trečiosios šalys, ypač šalys, kurioms taikoma Europos kaimynystės politika, narystės Sąjungoje siekiančios šalys, šalys kandidatės, stojančiosios šalys bei stabilizacijos ir asociacijos procese dalyvaujančios Vakarų Balkanų šalys, laikantis atitinkamuose su tomis šalimis sudarytuose dvišaliuose arba daugiašaliuose susitarimuose, nustatančiuose tokių šalių dalyvavimo Bendrijos programose bendruosius principus, nustatytų sąlygų.

         9 straipsnis
   Rezultatų stebėsena, vertinimas ir platinimas
   1.   Komisija, glaudžiai bendradarbiaudama su valstybėmis narėmis, stebi Programos veiksmų įgyvendinimą atsižvelgiant į jos uždavinius. Ji apie tai pateikia pranešimą 9 straipsnyje nurodytam komitetui ir reguliariai apie tai informuoja Europos Parlamentą ir Tarybą.
   2.   Komisijos prašymu valstybės narės pateikia jai informaciją apie Programos įgyvendinimą ir joms daromą poveikį.
   3.   Komisija užtikrina, kad Programa būtų įvertinta praėjus trejiems metams nuo jos pradžios ir baigus ją įgyvendinti. Šių įvertinimų išvadas su pastabomis Komisija pateikia Europos Parlamentui, Tarybai, Europos ekonomikos ir socialinių reikalų komitetui bei Regionų komitetui.
   Komisija viešai paskelbia veiksmų, kurių buvo imtasi pagal šį sprendimą, rezultatus.
   10 straipsnis
   Komiteto procedūra
   1.   Komisijai padeda komitetas.
   2.   Darant nuorodą į šią dalį, taikomi Sprendimo 1999/468/EB 3 ir 7 straipsniai, atsižvelgiant į minėto sprendimo 8 straipsnio nuostatas.
   3.   Komitetas patvirtina savo darbo tvarkos taisykles.
   11 straipsnis
   Panaikinimas
   Sprendimas Nr. 20/2004/EB panaikinamas.
   12 straipsnis
   Baigiamoji nuostata
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2006 m. gruodžio 18 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         J.-E. ENESTAM

      (1)  OL C 88, 2006 4 11, p. 1.

      (2)  OL C 192, 2006 8 16, p. 8.

      (3)  2006 m. kovo 23 d. Europos Parlamento nuomonė (dar nepaskelbta Oficialiajame leidinyje), 2006 m. lapkričio 14 d. Tarybos bendroji pozicija (dar nepaskelbta Oficialiajame leidinyje) ir 2006 m. gruodžio 12 d. Europos Parlamento pozicija.

      (4)  OL L 5, 2004 1 9, p. 1. Sprendimas su pakeitimais, padarytais Sprendimu Nr. 786/2004/EB (OL L 138, 2004 4 30, p. 7).

      (5)  OL C 139, 2006 6 14, p. 1.

      (6)  OL L 184, 1999 7 17, p. 23. Sprendimas su pakeitimais, padarytais Sprendimu Nr. 2006/512/EB (OL L 200, 2006 7 22, p. 11).

      I PRIEDAS
      2 STRAIPSNYJE NURODYTI VEIKSMAI IR PRIEMONĖS
      I Uždavinys
      Užtikrinti aukšto lygio vartotojų apsaugą, visų pirma gerinant informacijos ir konsultacijų kokybę bei geriau atstovaujant vartotojų interesams.
      1 veiksmas
      Duomenų ir informacijos, suteikiančių pagrindą vystyti vartotojų politiką ir integruoti vartotojų interesus į kitas ES politikos sritis, rinkimas, keitimasis jais ir jų analizė, įskaitant:

                  1.1.

                  rinkos pokyčių ir jų įtakos vartotojų ekonominiams ir kitiems interesams stebėseną ir vertinimą, įskaitant tyrimus, kainų tyrimus, rinkų struktūros pokyčių tyrimus, vartotojų ir įmonių apklausas, vartotojų skundų rinkimą ir analizę, duomenų apie verslo įmonių ir vartotojų tarpvalstybinę prekybą bei tarpvalstybines rinkas rinkimą ir analizę;

                  1.2.

                  duomenų bazių kūrimą ir administravimą;

                  1.3.

                  statistinių ir kitų susijusių duomenų, kurių statistinis aspektas prireikus bus plėtojamas naudojantis Bendrijos statistikos programa, rinkimą ir analizę.

            2 veiksmas
      Duomenų ir informacijos rinkimas, keitimasis jais bei jų analizė ir įvertinimo priemonių, suteikiančių žinių apie vartojimo prekių ir paslaugų saugą, įskaitant produktų skleidžiamų cheminių medžiagų poveikį vartotojams, su tam tikromis vartojimo prekėmis ir paslaugomis susijusią riziką ir sužalojimus bei pranešimų apie pavojų techninę analizę, kūrimas.
      3 veiksmas
      Mokslinių rekomendacijų ir rizikos vertinimo, įskaitant Komisijos sprendimu Nr. 2004/210/EB, įsteigiančiu mokslinius komitetus vartotojų saugos, visuomenės sveikatos ir aplinkos srityje (1), įsteigtų nepriklausomų mokslinių komitetų užduotis, rėmimas.
      4 veiksmas
      Teisinių ir kitų reglamentavimo iniciatyvų rengimas ir bendro reguliavimo bei savireguliavimo iniciatyvų skatinimas, įskaitant:

                  4.1.

                  teisinę ir techninę patirtį, įskaitant reguliavimo ir jo poveikio analizę;

                  4.2.

                  teisinę ir techninę patirtį, įskaitant tyrimus, susijusius su politikos formavimu produktų ir paslaugų saugos bei vartotojų ekonominių ir teisinių interesų srityse;

                  4.3.

                  teisinę ir techninę patirtį, įskaitant tyrimus, atliekamus siekiant įvertinti būtinybę sukurti produktų saugos standartus ir standartizacijos įgaliojimų, susijusių su produktais ir paslaugomis, parengimą;

                  4.4.

                  seminarus, konferencijas, mokomuosius renginius ir suinteresuotų subjektų bei ekspertų susitikimus.

            5 veiksmas
      Finansinė parama Europos vartotojų organizacijų veiklai.
      6 veiksmas
      Finansinė parama Europos vartotojų organizacijų, Bendrijos lygiu atstovaujančių vartotojų interesams produktų ir paslaugų standartų kūrimo procese, veiklai.
      7 veiksmas
      Regioninių, nacionalinių ir Europos vartotojų organizacijų gebėjimų stiprinimas, visų pirma rengiant mokymus ir keičiantis geriausia praktika ir patirtimi įtraukiant nuo 2004 m. gegužės 1 d. į Europos Sąjungą įstojusių valstybių narių vartotojų organizacijų darbuotojus.
      II Uždavinys
      Užtikrinti veiksmingą vartotojų apsaugos taisyklių taikymą, visų pirma bendradarbiaujant teisės aktų vykdymo, informavimo, švietimo ir žalos atlyginimo srityse.
      8 veiksmas
      Veiksmai, skirti veiksmingam Bendrijos vartotojų apsaugos teisės aktų taikymui, pirmiausia Direktyvai 2001/95/EB dėl bendros gaminių saugos (2) ir Reglamentui (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo (3), pagerinti, įskaitant:

                  8.1.

                  veiksmus, skirtus priežiūros ir teisės aktų vykdymo koordinavimui bei kompetentingų institucijų bendradarbiavimui pagerinti, įskaitant informacinių technologijų priemonių (pvz., duomenų bazių, informacinių ir ryšių sistemų) kūrimą ir priežiūrą, seminarų, konferencijų, mokomųjų renginių ir suinteresuotų subjektų bei teisės aktų vykdymo ekspertų susitikimų organizavimą, teisės aktų vykdymo pareigūnų mainus bei šių pareigūnų ir teisėjų mokymus;

                  8.2.

                  ne maisto produktų ir paslaugų saugos stebėseną ir vertinimą, įskaitant RAPEX įspėjimo apie pavojų sistemos sustiprinimą ir jos taikymo srities išplėtimą ir veikimo gerinimą, atsižvelgiant į keitimosi informacija apie rinkos priežiūrą pokyčius ir į tolesnį vartojimo gaminių saugos tinklo vystymąsi, kaip numatyta Direktyvoje 2001/95/EB dėl bendros gaminių saugos;

                  8.3.

                  bendrus priežiūros ir teisės aktų vykdymo veiksmus ir kitus veiksmus, vykdomus bendradarbiaujant administravimo ir teisės aktų vykdymo srityse;

                  8.4.

                  veiksmus, skirtus bendradarbiavimui su šioje programoje nedalyvaujančiomis trečiosiomis šalimis administravimo ir teisės aktų vykdymo srityse.

            9 veiksmas
      Teisinė ir techninė patirtis, įskaitant tyrimus, stebint ir vertinant vartotojų apsaugos teisės aktų, pirmiausia 2005 m. gegužės 11 d. Europos Parlamento ir Tarybos direktyvos 2005/29/EB dėl nesąžiningos įmonių komercinės veiklos vartotojų atžvilgiu (4) ir Reglamento (EB) Nr. 2006/2004, perkėlimą į nacionalinę teisę, įgyvendinimą ir vykdymą. Tai taip pat apima nesudėtingai ir viešai prieinamų duomenų bazių, apimančių Bendrijos vartotojų apsaugos teisės aktų įgyvendinimą, kūrimą ir priežiūrą.
      10 veiksmas
      Veiksmai informavimo, konsultavimo ir žalos atlyginimo srityse, įskaitant:

                  10.1.

                  alternatyvių ginčų sprendimo sistemų veikimo stebėseną ir poveikio vertinimą;

                  10.2.

                  finansinę paramą bendriems veiksmams, vykdomiems kartu su viešosiomis įstaigomis arba pelno nesiekiančiomis organizacijomis, sudarančiomis Bendrijos tinklus, kurie teikia informaciją ir pagalbą vartotojams (Europos vartotojų centrų tinklas), kad jie galėtų geriau pasinaudoti savo teisėmis ir turėtų galimybę naudotis atitinkamais ginčų sprendimo būdais;

                  10.3.

                  veiksmus, kuriais gerinamas ES piliečių informavimas vartotojų reikalų klausimais, ypač nuo 2004 m. gegužės 1 d. į Europos Sąjungą įstojusiose valstybėse narėse, įskaitant leidinių vartotojų politikos tematika leidimą, informacijos skelbimą internete ir informavimo apie vartotojų apsaugos priemones ir vartotojų teises veiksmus.

            11 veiksmas
      Vartotojų švietimo veiksmai, įskaitant:

                  11.1.

                  specialius jauniems ir pagyvenusiems vartotojams bei pažeidžiamų vartotojų grupėms, kurios yra mažiau pajėgios apginti savo interesus, skirtus veiksmus ir interaktyvių vartotojų švietimo priemonių kūrimą.

                  11.2.

                  finansinę paramą, skirtą integruotoms europinėms magistro laipsnio studijų vartotojų apsaugos tematika programoms rengti, įskaitant stipendijų sistemą, pagal kurią asmenims būtų suteikiama galimybė iki šešių mėnesių praleisti kitoje šalyje.

         (1)  OL L 66, 2004 3 4, p. 45.

         (2)  OL L 11, 2002 1 15, p. 4.

         (3)  OL L 364, 2004 12 9, p. 1. Reglamentas su pakeitimais, padarytais Direktyva 2005/29/EB (OL L 149, 2005 6 11, p. 22).

         (4)  OL L 149, 2005 6 11, p. 22.

      II PRIEDAS
      4 STRAIPSNYJE NURODYTI GAVĖJAI, TURINTYS TEISĘ Į FINANSINĘ PARAMĄ

                  1.

                  Finansinė parama 4 straipsnio 1 dalies a punkte nurodytiems veiksmams finansuoti gali būti teikiama valstybės narės arba atitinkamos kompetentingos institucijos paskirtai ir Komisijos patvirtintai viešajai įstaigai arba pelno nesiekiančiai organizacijai.

                  2.

                  Finansinė parama 4 straipsnio 1 dalies b punkte nurodytiems veiksmams finansuoti gali būti teikiama pagal 8 straipsnio nuostatas dalyvaujančių valstybių narių arba trečiųjų šalių, kaip apibrėžta Sprendimo Nr. 2317/2003/EB, sukuriančio aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis programą (Erasmus Mundus) (2004–2008 m.) (1) 2 straipsnyje, aukštojo mokslo įstaigoms.

                  3.

                  Finansinė parama 4 straipsnio 2 dalies a punkte nurodytiems veiksmams finansuoti gali būti teikiama studentams ir dėstytojams, dalyvaujantiems pagal 4 straipsnio 1 dalies b punktą bendrai finansuojamose integruotose europinėse magistro laipsnio studijų vartotojų apsaugos tematika programose.

                  4.

                  Finansinė parama 4 straipsnio 2 dalies b punkte nurodytiems veiksmams finansuoti gali būti teikiama vartotojų apsaugos teisės aktų vykdymo pareigūnams, kaip nurodyta Reglamente (EB) Nr. 2006/2004 ir Direktyvoje 2001/95/EB.

                  5.

                  Finansinė parama 4 straipsnio 1 dalies c punkte nurodytiems veiksmams finansuoti gali būti teikiama Europos vartotojų organizacijoms, kurios:

                              a)

                              yra nevyriausybinės, pelno nesiekiančios, neturinčios pramonės, prekybos ir verslo arba kitų susikertančių interesų, kurių pagrindinius tikslus ir veiklos rūšis sudaro vartotojų sveikatos, saugos ir ekonominių bei teisinių interesų propagavimas ir apsauga Bendrijoje;

                              b)

                              nacionalinių vartotojų organizacijų buvo įgaliotos atstovauti vartotojų interesams Bendrijos lygiu ne mažiau kaip pusėje valstybių narių ir pagal nacionalines taisykles ar praktiką atstovauja vartotojams ir veikia regioniniu arba nacionaliniu lygiu; ir

                              c)

                              Komisijai pateikė savo narystės, vidaus taisyklių ir finansavimo šaltinių patenkinamas ataskaitas.

                  6.

                  Finansinė parama 4 straipsnio 1 dalies d punkte nurodytiems veiksmams finansuoti gali būti teikiama Europos vartotojų organizacijoms, kurios:

                              a)

                              yra nevyriausybinės, pelno nesiekiančios, neturinčios pramonės, prekybos ir verslo arba kitų susikertančių interesų ir kurių pagrindinius tikslus bei veiklos rūšis sudaro atstovavimas vartotojų interesams standartų kūrimo procese Bendrijos lygiu;

                              b)

                              atstovauti vartotojų interesams Bendrijos lygiu ne mažiau kaip dviejuose trečdaliuose valstybių narių buvo įgaliotos:

                                          —

                                          įstaigų, pagal nacionalines taisykles ar praktiką atstovaujančių valstybių narių nacionalinėms vartotojų organizacijoms arba

                                          —

                                          jeigu pirmoje įtraukoje nurodytų įstaigų nėra, valstybių narių nacionalinių vartotojų organizacijų, kurios pagal nacionalines taisykles ar praktiką atstovauja vartotojams ir veikia nacionaliniu lygiu;

                              c)

                              Komisijai pateikė savo narystės, vidaus taisyklių ir finansavimo šaltinių patenkinamas ataskaitas.

         (1)  OL L 345, 2003 12 31, p. 1.


title: 1996 m. kovo 4 d. Tarybos Sprendimas dėl skubios ir ypatingos procedūros dalijantis perkeltųjų asmenų įsileidimo ir laikino apgyvendinimo našta

text:
Svarbus teisinis pranešimas

|

31996D0198

Oficialusis leidinys L 063 , 13/03/1996 p. 0010 - 0011

		Tarybos Sprendimas1996 m. kovo 4 d.dėl skubios ir ypatingos procedūros dalijantis perkeltųjų asmenų įsileidimo ir laikino apgyvendinimo našta(96/198/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos K.3 straipsnio 2 dalies a punktą,atsižvelgdama į 1995 m. rugsėjo 25 d. Tarybos rezoliuciją dėl dalijimosi perkeltųjų asmenų įsileidimo ir laikino apgyvendinimo našta [1],kadangi norint, kad minėtoje rezoliucijoje išdėstyti principai būtų veiksmingai įgyvendinami, kai dėl krizinės situacijos reikia veikti greitai, ji turi būti papildyta;kadangi tuo tikslu būtina nustatyti skubią ir ypatingą procedūrą,NUSPRENDĖ:1. Procedūros inicijavimasPirmininkaujančios valstybės narės, bet kurios kitos valstybės narės ar Komisijos iniciatyva gali būti sukviestas skubus Koordinavimo komiteto, minimo K.4 straipsnyje, posėdis, kurio dalyviams valstybių narių atsakingi už prieglobstį ir imigracijos reikalus pareigūnai praneša, kad būtina nuspręsti, ar yra susidariusi tokia padėtis, kai yra reikalingi Europos Sąjungos suderinti veiksmai sprendžiant perkeltųjų asmenų įsileidimo ir laikino apgyvendinimo klausimą.Kai yra numatomi tokio pobūdžio veiksmai, turi būti vykdomi 1995 m. rugsėjo 25 d. Tarybos rezoliucijos 1 ir 2 dalyse nustatyti reikalavimai.Reguliariai ar bent prieš posėdį, pirmininkaujanti valstybė narė, bendradarbiaudama su Komisija, atsižvelgdama į Jungtinių Tautų pabėgėlių reikalų vyriausiojo komisaro valdybos nuomonę, Tarybos Generaliniam sekretoriatui padedant, rengia pranešimą apie situaciją. Pranešimas išsiuntinėjamas valstybėms narėms.2. Posėdžio darbotvarkėĮ posėdžio darbotvarkę gali būti įtraukiami tokie klausimai:- situacijos analizė ir gyventojų judėjimo masto įvertinimas,- skubaus įsikišimo tikslingumas Europos Sąjungos lygmeniu,- kitų galimybių, įskaitant vietinius veiksmus, analizė,- tvarkaraščio ir numatomų poreikių įsileisti asmenis progresyvinio plano sudarymas,- kiekvienos valstybės narės informacija apie tai, kiek asmenų ir kada bus įsileista, laikantis 1995 m. rugsėjo 25 d. Tarybos rezoliucijos 4 dalies,- humanitarinės pagalbos veiksmų koordinavimas su Komisijos veiksmais,- informacijos pasikeitimas su Jungtinių Tautų pabėgėlių reikalų vyriausiojo komisaro valdyba ir įsileidimo plano koordinavimas,- derinimas su trečiosiomis šalimis.3. Sprendimas dėl dalijimosi naštaAtsižvelgiant į aukščiau minėto Koordinavimo komiteto posėdžio išvadas parengiamas pasiūlymas, kuris teikiamas tvirtinti Tarybai.Jei manoma, kad yra būtina, ir jei per mėnesį Koordinavimo komitetas nesusitaria, pagal 1995 m. rugsėjo 25 d. Tarybos rezoliucijos 3 dalį gali būti taikomos Tarybos darbo tvarkos taisyklėse skubiems atvejams numatytos nuostatos.4. Padėties stebėjimasSprendimus dėl detalių priemonių, taikomų įsileidžiant perkeltuosius asmenis, priima kiekviena valstybė narė.Krizei tęsiantis, minėtasis Koordinavimo komitetas gali dažnai rinktis į posėdžius; posėdžių dažnumą nustato pats komitetas remdamasis šio sprendimo 2 dalimi.Priimta Briuselyje, 1996 m. kovo 4 d.Tarybos varduPirmininkasP. Baratta[1] OL C 262, 1995 10 7, p. 1.--------------------------------------------------


title: 2012/465/ES: 2012 m. rugpjūčio 2 d. Komisijos sprendimas dėl korekcinių koeficientų, nuo 2010 m. rugpjūčio 1 d. , rugsėjo 1 d. , spalio 1 d. , lapkričio 1 d. , gruodžio 1 d. ir 2011 m. sausio 1 d. , vasario 1 d. , kovo 1 d. , balandžio 1 d. , gegužės 1 d. ir birželio 1 d. taikytinų trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, patikslinimo

text:
8.8.2012

               LT

               Europos Sąjungos oficialusis leidinys

               L 211/7

         KOMISIJOS SPRENDIMAS
   2012 m. rugpjūčio 2 d.
   dėl korekcinių koeficientų, nuo 2010 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2011 m. sausio 1 d., vasario 1 d., kovo 1 d., balandžio 1 d., gegužės 1 d. ir birželio 1 d. taikytinų trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, patikslinimo
   (2012/465/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 336 straipsnį,
   atsižvelgdama į Tarybos reglamentu (EEB, Euratomas, EAPB) Nr. 259/68 nustatytus Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (1), ypač į jų X priedo 13 straipsnio antrą pastraipą,
   kadangi:

               (1)

               Tarybos reglamentu (ES) Nr. 964/2011 (2) pagal Tarnybos nuostatų X priedo 13 straipsnio pirmą pastraipą buvo nustatyti korekciniai koeficientai, nuo 2010 m. liepos 1 d. taikytini trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta;

               (2)

               pagal Tarnybos nuostatų X priedo 13 straipsnio antrą pastraipą reikėtų patikslinti nuo 2010 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2011 m. sausio 1 d., vasario 1 d., kovo 1 d., balandžio 1 d., gegužės 1 d. ir birželio 1 d. taikytinus kai kuriuos iš šių korekcinių koeficientų, nes, remiantis Komisijos turimais statistiniais duomenimis, pagal korekcinį koeficientą ir atitinkamą valiutos keitimo kursą apskaičiuojamas pragyvenimo išlaidų kitimas kai kuriose trečiosiose šalyse nuo paskutinio jų nustatymo buvo didesnis nei 5 %,

         PRIĖMĖ ŠĮ SPRENDIMĄ:
   1 straipsnis
   Tikslinami kai kuriose priede nurodytose trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikytini korekciniai koeficientai. Priede pateikiama vienuolika mėnesinių lentelių, kuriose tiksliai nurodomos šalys ir kiekvienai iš šių šalių taikytinos datos.
   Atlyginimams apskaičiuoti naudoti valiutos keitimo kursai buvo nustatyti remiantis Finansinio reglamento įgyvendinimo taisyklėmis ir atitinka pirmoje pastraipoje minėtas datas.
   2 straipsnis
   Šis sprendimas įsigalioja pirmą kito mėnesio po jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. rugpjūčio 2 d.

            Komisijos vardu Pirmininko pavedimu

         Catherine ASHTON

            Pirmininko pavaduotoja

      (1)  OL L 56, 1968 3 4, p. 1.

      (2)  OL L 253, 2011 9 29, p. 1.

      PRIEDAS

         2010 M. RUGPJŪČIO MĖN.

                  Darbo vietos šalis

                  Ekonominiai paritetai 2010 m. rugpjūčio mėn.

                  Valiutos keitimo kursas 2010 m. rugpjūčio mėn. (1)

                  Korekciniai koeficientai 2010 m. rugpjūčio mėn. (2)

                  Egiptas

                  4,398

                  7,40935

                  59,4

                  Eritrėja

                  18,83

                  19,7388

                  95,4

         2010 M. RUGSĖJO MĖN.

                  Darbo vietos šalis

                  Ekonominiai paritetai 2010 m. rugsėjo mėn.

                  Valiutos keitimo kursas 2010 m. rugsėjo mėn. (3)

                  Korekciniai koeficientai 2010 m. rugsėjo mėn. (4)

                  Eritrėja

                  19,78

                  19,4388

                  101,8

                  Sudanas

                  2,827

                  3,15356

                  89,6

                  Venesuela

                  4,516

                  5,45421

                  82,8

                  Zambija

                  5 270

                  6 297,45

                  83,7

         2010 M. SPALIO MĖN.

                  Darbo vietos šalis

                  Ekonominiai paritetai 2010 m. spalio mėn.

                  Valiutos keitimo kursas 2010 m. spalio mėn. (5)

                  Korekciniai koeficientai 2010 m. spalio mėn. (6)

                  Egiptas

                  4,701

                  7,60410

                  61,8

                  Etiopija

                  16,15

                  22,2107

                  72,7

                  Haitis

                  50,97

                  55,0818

                  92,5

                  Paragvajus

                  3 677

                  6 399,74

                  57,5

                  Surinamas

                  2,305

                  3,75000

                  61,5

                  Rytų Timoras

                  1,274

                  1,36110

                  93,6

         2010 M. LAPKRIČIO MĖN.

                  Darbo vietos šalis

                  Ekonominiai paritetai 2010 m. lapkričio mėn.

                  Valiutos keitimo kursas 2010 m. lapkričio mėn. (7)

                  Korekciniai koeficientai 2010 m. lapkričio mėn. (8)

                  Eritrėja

                  21,80

                  21,4143

                  101,8

                  Gana

                  1,359

                  2,00225

                  67,9

                  Gvinėja (Konakris)

                  5 200

                  8 493,73

                  61,2

                  Venesuela

                  4,745

                  5,95110

                  79,7

                  Zambija

                  5 547

                  6 444,62

                  86,1

         2010 M. GRUODŽIO MĖN.

                  Darbo vietos šalis

                  Ekonominiai paritetai 2010 m. gruodžio mėn.

                  Valiutos keitimo kursas 2010 m. gruodžio mėn. (9)

                  Korekciniai koeficientai 2010 m. gruodžio mėn. (10)

                  Angola

                  144,4

                  127,091

                  113,6

                  Egiptas

                  5,034

                  7,75680

                  64,9

                  Nepalas

                  79,72

                  98,9700

                  80,5

                  Siera Leonė

                  5 458

                  5 730,45

                  95,2

                  Sudanas

                  3,010

                  3,33921

                  90,1

         2011 M. SAUSIO MĖN.

                  Darbo vietos šalis

                  Ekonominiai paritetai 2011 m. sausio mėn.

                  Valiutos keitimo kursas 2011 m. sausio mėn. (11)

                  Korekciniai koeficientai 2011 m. sausio mėn. (12)

                  Eritrėja

                  23,16

                  20,2338

                  114,5

                  Gana

                  1,427

                  1,87210

                  76,2

                  Pakistanas

                  57,86

                  114,090

                  50,7

                  Sudanas

                  3,186

                  3,48053

                  91,5

                  Zambija

                  5 852

                  6 178,44

                  94,7

         2011 M. VASARIO MĖN.

                  Darbo vietos šalis

                  Ekonominiai paritetai 2011 m. vasario mėn.

                  Valiutos keitimo kursas 2011 m. vasario mėn. (13)

                  Korekciniai koeficientai 2011 m. vasario mėn. (14)

                  Armėnija

                  397,0

                  497,460

                  79,8

                  Etiopija

                  17,59

                  22,7406

                  77,4

                  Gana

                  1,564

                  1,99590

                  78,4

                  Gvinėja (Konakris)

                  5 487

                  8 205,25

                  66,9

                  Kosovas

                  0,6410

                  1,00000

                  64,1

                  Malavis

                  179,1

                  205,194

                  87,3

                  Mozambikas

                  31,72

                  43,9700

                  72,1

                  Uzbekistanas

                  1 151

                  2 263,30

                  50,9

                  Serbija

                  74,80

                  104,558

                  71,5

                  Surinamas

                  2,454

                  4,59285

                  53,4

                  Tadžikistanas

                  4,004

                  6,03651

                  66,3

                  Venesuela

                  4,984

                  5,88797

                  84,6

         2011 M. KOVO MĖN.

                  Darbo vietos šalis

                  Ekonominiai paritetai 2011 m. kovo mėn.

                  Valiutos keitimo kursas 2011 m. kovo mėn. (15)

                  Korekciniai koeficientai 2011 m. kovo mėn. (16)

                  Saudo Arabija

                  3,427

                  5,09730

                  67,2

                  Baltarusija

                  2 793

                  4 099,94

                  68,1

                  Haitis

                  47,71

                  55,5912

                  85,8

                  Liberija

                  1,398 USD

                  1,37620 USD

                  101,6

                  Kongo Demokratinė Respublika (Kinšasa)

                  1,898 USD

                  1,37620 USD

                  137,9

                  Rytų Timoras

                  1,361 USD

                  1,37620 USD

                  98,9

         2011 M. BALANDŽIO MĖN.

                  Darbo vietos šalis

                  Ekonominiai paritetai 2011 m. balandžio mėn.

                  Valiutos keitimo kursas 2011 m. balandžio mėn. (17)

                  Korekciniai koeficientai 2011 m. balandžio mėn. (18)

                  Azerbaidžanas

                  1,151

                  1,11762

                  103,0

                  Barbadosas

                  3,130

                  2,83209

                  110,5

                  Rusija

                  43,08

                  40,2462

                  107,0

                  Surinamas

                  2,609

                  4,57925

                  57,0

                  Ukraina

                  8,031

                  11,2355

                  71,5

                  Vietnamas

                  14 537

                  29 444,6

                  49,4

         2011 M. GEGUŽĖS MĖN.

                  Darbo vietos šalis

                  Ekonominiai paritetai 2011 m. gegužės mėn.

                  Valiutos keitimo kursas 2011 m. gegužės mėn. (19)

                  Korekciniai koeficientai 2011 m. gegužės mėn. (20)

                  Argentina

                  3,496

                  6,03921

                  57,9

                  Baltarusija

                  2 955

                  4 444,18

                  66,5

                  Etiopija

                  18,75

                  24,6099

                  76,2

                  Kenija

                  87,48

                  122,669

                  71,3

         2011 M. BIRŽELIO MĖN.

                  Darbo vietos šalis

                  Ekonominiai paritetai 2011 m. birželio mėn.

                  Valiutos keitimo kursas 2011 m. birželio mėn. (21)

                  Korekciniai koeficientai 2011 m. birželio mėn. (22)

                  Gana

                  1,664

                  2,14365

                  77,6

                  Gvinėja (Konakris)

                  5 787

                  9 426,41

                  61,4

                  Laosas

                  9 103

                  11 273,5

                  80,7

                  Nikaragva

                  17,64

                  31,8675

                  55,4

                  Uzbekistanas

                  1 212

                  2 428,78

                  49,9

                  Serbija

                  78,61

                  97,3302

                  80,8

                  Sudanas

                  3,359

                  4,00271

                  83,9

                  Tailandas

                  34,07

                  43,2870

                  78,7

                  Venesuela

                  5,380

                  6,12932

                  87,8

                  Jemenas

                  213,9

                  305,135

                  70,1

         (1)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (2)  Briuselis = 100.

         (3)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (4)  Briuselis = 100.

         (5)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (6)  Briuselis = 100.

         (7)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (8)  Briuselis = 100.

         (9)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (10)  Briuselis = 100.

         (11)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (12)  Briuselis = 100.

         (13)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (14)  Briuselis = 100.

         (15)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (16)  Briuselis = 100.

         (17)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (18)  Briuselis = 100.

         (19)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (20)  Briuselis = 100.

         (21)  1 EUR = x vienetų nacionaline valiuta, išskyrus Kubą, Salvadorą, Ekvadorą, Liberiją, Panamą, Kongo Demokratinę Respubliką ir Rytų Timorą, kur naudojami JAV doleriai.

         (22)  Briuselis = 100.


title: 2012/367/ES: 2012 m. birželio 19 d. Europos centrinio banko sprendimas, kuriuo iš dalies keičiamas Sprendimas ECB/2007/5, nustatantis pirkimų taisykles (ECB/2012/10)

text:
10.7.2012

               LT

               Europos Sąjungos oficialusis leidinys

               L 178/14

         EUROPOS CENTRINIO BANKO SPRENDIMAS
   2012 m. birželio 19 d.
   kuriuo iš dalies keičiamas Sprendimas ECB/2007/5, nustatantis pirkimų taisykles
   (ECB/2012/10)
   (2012/367/ES)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (1), ypač į jo 19 straipsnį,
   kadangi:

               (1)

               2004 m. kovo 31 d. Europos Parlamento ir Tarybos direktyvoje 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (2) nustatytos viešojo pirkimo tvarkai taikomos ribos buvo pakeistos 2011 m. lapkričio 30 d. Komisijos reglamentu (ES) Nr. 1251/2011, kuriuo iš dalies keičiamos Europos Parlamento ir Tarybos direktyvų 2004/17/EB, 2004/18/EB ir 2009/81/EB nuostatos dėl ribų, taikomų viešojo pirkimo sutarties tvarkai (3);

               (2)

               nors Europos Centriniam Bankui (ECB) Direktyva 2004/18/EB netaikoma, savo viešojo pirkimo tvarkai jis ketina taikyti tokias pat vertės ribas;

               (3)

               todėl reikėtų atitinkamai iš dalies pakeisti 2007 m. liepos 3 d. Sprendimą ECB/2007/5, nustatantį pirkimų taisykles (4),

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimo ECB/2007/5 4 straipsnio 3 dalis pakeičiama taip:

      „3.   Taikomos šios ribinės sumos:

                  a)

                  200 000 EUR tiekimo ir paslaugų pirkimo sutartims;

                  b)

                  5 000 000 EUR darbų pirkimo sutartims.“

   2 straipsnis
   Įsigaliojimas
   1.   Šis sprendimas įsigalioja 2012 m. rugsėjo 1 d.
   2.   Iki šio sprendimo įsigaliojimo pradėtos pirkimo procedūros užbaigiamos pagal Sprendimo ECB/2007/5 nuostatas, galiojusias tą dieną, kai buvo pradėta pirkimo procedūra. Taikant šią nuostatą laikoma, kad pirkimo procedūra prasidėjo tą dieną, kurią Europos Sąjungos oficialiajam leidiniui buvo išsiųstas pranešimas apie sutartį, arba, kai tokio pranešimo nereikalaujama, tą dieną, kai ECB pakvietė vieną ar kelis tiekėjus pateikti pasiūlymą.

      Priimta Frankfurte prie Maino 2012 m. birželio 19 d.

            ECB Pirmininkas

         Mario DRAGHI

      (1)  OL L 80, 2004 3 18, p. 33.

      (2)  OL L 134, 2004 4 30, p. 114.

      (3)  OL L 319, 2011 12 2, p. 43.

      (4)  OL L 184, 2007 7 14, p. 34.